เงินบาทแตะ 32.20 บ./ดอลลาร์ แข็งค่าในรอบ 8 เดือน จับตาฟันด์โฟลว์ไหลเข้า
เงินบาทแตะ 32.20 บ./ดอลลาร์ แข็งค่าในรอบ 8 เดือน จับตาฟันด์โฟลว์ไหลเข้า โดยล่าสุดเช้านี้(17ก.พ.65) ณ เวลา 9:59 น. ค่าเงินบาทเคลื่อนไหวอยู่ที่ระดับ 32.20 บาท/ดอลลาร์ 
เงินบาทแตะ 32.20 บ./ดอลลาร์ แข็งค่าในรอบ 8 เดือน จับตาฟันด์โฟลว์ไหลเข้า โดยล่าสุดเช้านี้(17ก.พ.65) ณ เวลา 9:59 น. ค่าเงินบาทเคลื่อนไหวอยู่ที่ระดับ 32.20 บาท/ดอลลาร์
17 ก.พ. 2565

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้(17ก.พ.65) อยู่ที่ระดับ 32.23/25 บาท/ดอลลาร์ แข็งค่าจากเย็นวันอังคารที่ปิดตลาดที่ระดับ 32.35 บาท/ดอลลาร์
โดยล่าสุด ณ เวลา 9:59 น. ค่าเงินบาทเคลื่อนไหวอยู่ที่ระดับ 32.20 บาท/ดอลลาร์ โดยแข็งค่าต่อเนื่องในรอบ 8 เดือน เมื่อเทียบกับค่าเงินบาทอยู่ที่ระดับ 32.10 บาท/ดอลลารร์ เมื่อวันที่ 5 ก.ค.2564
สำหรับเช้านี้เงินบาทยังคงแข็งค่าต่อเนื่อง จากปัจจัยที่ยังมี flow เข้ามาทุกวันทั้งฝั่งตลาดหุ้น และตลาดพันธบัตรของไทย รวมทั้งจากที่เมื่อคืนนี้ มีการเปิดเผยรายงานการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ ทำให้ตลาดมองว่าเฟดคงไม่น่าจะปรับขึ้นดอกเบี้ยนโยบายในรอบเดือนมี.ค.มากไปกว่าอัตราที่ตลาดคาดการณ์ไว้

“บาทเช้านี้ เปิดมาแข็งค่าเพราะยังมี flow เข้ามาบ้านเราต่อเนื่องทุกวัน และเมื่อคืนนี้เฟดเปิดเผยรายงานการประชุม ที่ดูแล้วจะไม่ได้ขึ้นดอกเบี้ยมากไปกว่าที่ตลาดคาดการณ์ไว้ ดูจากโทนแล้ว ไม่ได้ aggressive” นักบริหารเงินระบุ
ส่วนปัจจัยที่ต้องติดตามคืนนี้ คือ จำนวนผู้ขอรับสวัสดิการว่างงานรายสัปดาห์ของสหรัฐ รวมทั้งสถานการณ์ความตึงเครียดระหว่างรัสเซียและยูเครน ที่ยังคงไม่สามารถวางใจได้
ด้านนักบริหารเงิน คาดว่า วันนี้เงินบาทยังมีทิศทางแข็งค่าต่อ มองกรอบไว้ที่ 32.10 – 32.35 บาท/ดอลลาร์ ด้าน THAI BAHT FIX 3M (15 ก.พ.) อยู่ที่ระดับ 0.41637% ขณะที่ THAI BAHT FIX 6M อยู่ที่ระดับ 0.50667%